ΔΗΜΟΣ ΑΓΙΑΣ ΒΑΡΒΑΡΑΣ

*Γραφείο Τύπoυ*

**ΔΕΛΤΙΟ ΤΥΠΟΥ  *9/5/2025***

**ΤΟΠΙΚΟΣ ΠΟΛΕΟΔΟΜΙΚΟΣ ΣΧΕΔΙΑΣΜΟΣ ΤΗΣ ΠΟΛΗΣ ΜΑΣ  
ΤΕΤΑΡΤΗ 14 ΜΑΪΟΥ ΩΡΑ 6:00 μ.μ. ΣΤΟ ΔΗΜΟΤΙΚΟ ΩΔΕΙΟ *“*Παρουσίαση των εναλλακτικών σεναρίων για τον τοπικό πολεοδομικό σχεδιασμό της πόλης μας και ενημέρωση για τη δυνατότητα συμμετοχής του κοινού”**

Την Τετάρτη 14 Μαΐου στις 6:00 μ.μ. θα πραγματοποιηθεί στην αίθουσα εκδηλώσεων του Δημοτικού μας Ωδείου(Μέγαρο “Μήτρος Σουλιμιώτης”), ενημέρωση των δημοτών μας για τον τοπικό πολεοδομικό σχεδιασμό της πόλης μας, μέσω της παρουσίασης και δημοσιοποίησης των αρχικών πορισμάτων της μελέτης και των προτεινόμενων σεναρίων χωρικής ανάπτυξης από τους αρμόδιους μελετητές και εκπροσώπους του δήμου. Θα επικοινωνηθούν οι προτάσεις τους με ηλεκτρονικά μέσα προβολής και θα γίνει εκτενής διάλογος με τους παρευρισκομένους. Οι μελετητές κατά τη διάρκεια της εκδήλωσης θα ενημερώσουν το κοινό για την Πλατφόρμα Συμμετοχής για τα Τοπικά και Ειδικά Πολεοδομικά Σχέδια του Προγράμματος Πολεοδομικής Μεταρρύθμισης του ΥΠΕΝ και τη σχετική ιστοσελίδα που αυτή φιλοξενείται (https://polsxedia.ypen.gov.gr/).

Την επόμενη ημέρα από την παρουσίαση, ο κάθε ενδιαφερόμενος θα μπορεί να συμμετέχει στη διαδικασία, μέσω της διαδικτυακής υποβολής των τελικών σχολίων/παρατηρήσεων (για το προτεινόμενο σενάριο) στην ΠΛαΣ μέσω του link [https://polsxedia.ypen.gov.gr/tps\_details/%CE%924\_118](https://polsxedia.ypen.gov.gr/tps_details/%25CE%25924_118), η οποία και θα διαρκέσει πέντε (5) ημερολογιακές ημέρες. Κάθε ενδιαφερόμενος έχει τη δυνατότητα να αξιολογήσει τα εναλλακτικά σενάρια και την πρόταση του μελετητή και να υποβάλει στη ΠΛαΣ σχόλια και παρατηρήσεις, που θα ληφθούν υπόψη και θα αξιολογηθούν από τους μελετητές. Διευκρινίζεται ότι τα σχόλια που υποβάλλονται δεν έχουν την έννοια της ένστασης και ως εκ τούτου δεν απαντώνται. Η Επίσημη διαδικασία της διαβούλευσης της πρότασης του μελετητή (και της ΣΜΠΕ) προβλέπεται να γίνεται κατά το δεύτερο στάδιο εκπόνησης της Α’ Φάσης του ΤΠΣ.